Bab idurar tfukk-ak lqahwa neγ amek akkagi? Mačči akkagi i k-ssneγ zik-nni. Bab idurar yezmumeg, yekker yesseww-as-d lqahwa.yessusem ur yufi d acu ara s-yini.Yuγal yekmasi yettmeslay-as γef tlufa n taddart. Dacu kan iban wudem-is d azeggaγ, yebγa a s-yini iḥemmetitt, netta ur yezmir ara.Sekkura tezmumeg, ula d nettat yuγal wudem-is d azeggaγ, tuγal tennaas:ass-agi a Bab idurar usiγ-d γur-k i wakken a nemmeslay fell-aneγ, mačči γef tlufa n taddart.Bab iduraryessusem.Nettat tkemmel awal-is, tenna: Keččini a Bab idurar mačči am yergazen nniden.Tttqadareḍ tulwin d warrac.Annect-agi yezga-d γef wul-iw. Bab idurar yezmumeg, yeḥsel-as wawal deg taγect-is. Sekkura: Dacu ara tiniḍ, ma yella nkemmel iseggasen i γ-d-yegran, nekk yid-k deg yiwen uxxam?